Այսօր լրագրողների հետ հանդիպմանը Տեր Շմավոն քահանա Ղևոնդյանը տեղեկացրեց, որ Սբ. Աստվածածնի Վերափոխման տոնը նշվում է բոլոր քրիստոնեական եկեղեցիներում: Տոնին օրհնվում է նաև խաղողը, ինչը պտղաբերությունն օրհնելու խորհուրդ ունի: «Դա ուղղակի պտուղ չէ: Ի վերջո, այն վերածվում է գինու՝ Քրիստոսի արյան: Թեև դեռևս խաղողը օրհնված չէ, բայց ես տեսնում եմ, որ այսօր շուկայում խաղող են վաճառում և մարդիկ գնում են այն: Բայց հայերը նախկինում, մինչև օրհնանքը, չեն կերել խաղող: Նշեմ, որ թեև խաղողն օրհնվում է եկեղեցում, բայց աստծո օրհնությունը տարածվում է նաև եկեղեցուց դուրս»,- բացատրեց քահանան: